
Parengto sprendimo projekto tikslai ir uždaviniai: panaikinti parengtus teritorijų planavimo dokumentus, kurie vadovaujantis Lietuvos Respublikos Vyriausybės 1996-05-24 nutarimu Nr. 617 įregistruoti teritorijų planavimo registre kaip detalieji planai, bet neatitinka šiuo metu teritorijų planavimo dokumentams nustatytų reikalavimų (kriterijų, turinio) ir kompleksinio teritorijų planavimo dokumentų įgyvendinimo stebėsenos pagrindu, kaip savivaldybės bendrąjį planą įgyvendinantys žemesnio lygio teritorijų planavimo dokumentai.
Dabartinis sprendimo projekte aptariamų klausimų reguliavimas: panaikinti šiuos detaliuosius planus:
1. Mažaaukščių gyvenamųjų namų kvartalo Šiauliuose, Verduliukų gyvenamajame rajone, registruoto TPDR TPD Nr. T00037692. Dokumento rengimo metai 1990 m.
2. Vakarinės miesto dalies gyvenamojo kvartalo prie Dubijos ir Daukanto gatvių, patvirtinto Šiaulių miesto valdybos 1995 m. liepos 14 d. sprendimu Nr. 143. Šis dokumentas registruotas TPDR TPD Nr. T00037717.
Sprendimo projekte numatytos naujos teisinio reglamentavimo nuostatos: nėra.
Priėmus sprendimą, galimos pasekmės: naikintinuose projekte nėra nustatytų žemės sklypų naudojimo reglamentų, todėl išduodant architektūrinius reikalavimus techniniam projektui rengti, jais negalima vadovautis. Panaikinus projektus turėtų būti paprastesnis bei greitesnis naujų teritorijų planavimo dokumentų bei techninių projektų rengimas.
Priėmus sprendimą, keičiami ar panaikinami galiojantys Savivaldybės teisės aktai: nekeičiami.
Sprendimui įgyvendinti reikalingi priimti papildomi teisės aktai: nereikalingi.
Sprendimui įgyvendinti reikalingos lėšos: nereikalingos.
Sprendimo projekto antikorupcinis vertinimas: neatliekamas.
Sprendimo projektą parengė: Architektūros, urbanistikos ir paveldosaugos skyriaus vyr. specialistė Daiva Jasnauskienė, tel. (8 41) 596240.

